EkBass/fiwiki-20250220-pages-articles huggingface dataset:
Jodie Whittaker

Jodie Auckland Whittaker (s. 17. kesäkuuta 1982) on englantilainen näyttelijä. Hän näytteli Tohtoria (The Doctor) Doctor Who -sarjassa vuosina 2017–2022. ==Varhainen elämä== Whittaker syntyi vuonna 1982 Skelmanthorpessa. Hän opiskeli Shelleyn yliopistossa, ja valmistui vuonna 2005 Guildhall School of Music and Dramasta näyttelijäksi. ==Ura== Hän tuli tunnetuksi vuonna 2006 ensimmäisestä elokuvaroolistaan Venus-elokuvassa, josta hän oli ehdolla British Independent Film Award ja Satellite Award -palkintojen saajaksi. Sen jälkeen hän on näytellyt muun muassa tieteiselokuvassa Attack the Block (2011), Black Mirror -sarjan The Entire History of You -jaksossa (2011) sekä Beth Latimeria rikossarjassa Broadchurch (2013–2017). Broadchurch-sarjan myötä Whittakerin arvostus kasvoi. 16\. heinäkuuta 2017 BBC julkisti, että Whittaker näyttelee 13. Tohtoria (ensimmäinen naispuolinen Tohtori) brittiläisessä science fiction -sarjassa Doctor Who vuodesta 2017 lähtien. Hänen ensiesiintymisensä sarjassa nähtiin vuoden 2017 joulujaksossa Olipa kerran - ja toisenkin (Twice upon a time). ==Valikoitu filmografia== ===Elokuvat=== *Venus (2006) *Tyttökoulu St. Trinian’s (2007) *Good (2008) *Ollie Kepler's Expanding Purple World (2009) *Perrier's Bounty (2009) *St. Trinian’s 2: Tyttökoulu aarrejahdissa (2009) *The Kid (2010) *The Night Watch (2011) *Sinä päivänä (2011) *Attack the Block (2011) *Good Vibrations (2012) *Adult Life Skills (2016) ===Televisiosarjat=== *Tohtorit (2006) *Yorkshiren etsivät (2006) *Wired (2008) *Cranfordin naiset (2009) *Marchlands (2011) *Black Mirror (2011) *Broadchurch (2013–2017) *The Assets (2014) *Doctor Who (2017–) ==Yksityiselämä== Whittaker meni naimisiin vuonna 2008 amerikkalaisen näyttelijän Christian Contrerasin kanssa. Heidän ensimmäinen lapsensa syntyi huhtikuussa 2015. Whittakerin Downin syndroomaa sairastava veljenpoika Harry Whittaker esitti Leo Goskirkia televisiosarjassa Emmerdale ennen kuolemaansa kolmen vuoden ikäisenä vuonna 2014. ==Lähteet== == Aiheesta muualla == Luokka:Brittiläiset näyttelijät Luokka:Vuonna 1982 syntyneet Luokka:Elävät henkilöt
Venäjän lentokonepommi-iskut 2004

Venäjän lentokonepommi-iskut 2004 tapahtuivat 24. elokuuta 2004, kun kahdella Moskovan Domodedovon kansainväliseltä lentoasemalta lähteneellä kotimaan lennolla räjähti pommi hieman ennen kello 23.00. Lennoilla oli yhteensä 90 ihmistä, jotka kaikki kuolivat iskussa. == Tapahtumat == === Volga- Aviaexpressin lento 1303 === Volga-Aviaexpressin lento 1303 lähti Moskovasta kohti Volgogradia noin kello 22.30 paikallista aikaa. Lennolla käytetty kone oli Tupolev Tu-134A-3, ja lennolla oli 35 matkustajaa ja yhdeksän miehistön jäsentä. Koneessa ollut pommi räjähti kello 22.53, ja koneen hylky syöksyi maahan lähellä Butšalkia Tulan alueella. Kaikki 44 koneessa ollutta kuolivat. === Siberia Airlinesin lento 1047 === Siberia Airlinesin lento 1047 lähti Moskovasta Sotšiin kello 22.40. Lennolla käytetyn Tupolev Tu-154B-2:n kyydissä oli 38 matkustajaa ja kahdeksan miehistön jäsentä. Koneessa räjähti pommi lähes yhtäaikaisesti toisen lennon kanssa. Koneen jäänteet putosivat lähelle Glubokin taajamaa Rostovin alueella. Kaikki 46 koneessa ollutta kuolivat. == Reaktio == Kahden lentokoneen yhtäaikainen maahansyöksy herätti epäilyjä terrorismista. Epäilykset vahvistuivat, kun molempien koneiden hylyistä löytyi jäämiä RDX-räjähdysaineesta. Iskusta otti aluksi vastuun Islambouli Brigades -islamistiryhmä. Tutkimuksissa selvisi, että koneet oli pudottanut kaksi naispuolista itsemurhapommittajaa Tšetšeniasta: Amanta Nagajeva ja Satsita Džebirhanova, jotka olivat asuneet yhteisessä asunnossa Groznyissa. Nagajevan veli oli kadonnut kolme vuotta aiemmin, ja perhe uskoi venäläisjoukkojen olleen vastuussa katoamisesta. Naiset olivat saapuneet Moskovaan Mahatškalasta samana päivänä kello 19.45. Heidät pysäytettiin ja vietiin terrorismin vastaisista toimenpiteistä vastanneen poliisipäällikön puheille, mutta heidät vapautettiin lopulta ilman etsintöjä. Sen jälkeen he ostivat liput lennoilleen mustan pörssin kauppiaalta ja pääsivät ohittamaan turvatarkastuksen lahjottuaan Siberia Airlinesin työntekijän. Tšetšeenien sotilaallinen johtaja Šamil Basajev otti 17. syyskuuta 2004 internetissä julkaisemassaan kirjeessä vastuun lentokoneiden pudottamisesta sekä muutamista muista terrori-iskuista. == Lähteet == Luokka:Terrori-iskut Venäjällä Luokka:Vuoden 2004 terrori-iskut Luokka:Lento-onnettomuudet Venäjällä Luokka:Vuoden 2004 lento-onnettomuudet Luokka:Tulan alue Luokka:Rostovin alue
Bortetsomibi

Bortetsomibi (C19H25BN4O4) on peptideihin ja boronihappoihin kuuluva orgaaninen yhdiste. Yhdistettä voidaan käyttää lääketieteessä multippelin myelooman ja manttelisolulymfooman hoitoon. ==Vaikutusmekanismi ja käyttö== Bortetsomibi on mekanismiltaan proteasomin toiminnan inhibiittori. Boronihapporyhmän booriatomi sitoutuu proteasomin katalyyttisesti tärkeään treoniiniaminohappoon proteasomin 26S-alayksikössä. Tämän seurauksena solujen transkription kannalta oleellinen säätelyreitti NF-κB-estyy ja näin ollen syöpäsolujen transkriptio pysähtyy. Bortetsomibi on ensimmäinen markkinoille tullut proteasomin estäjä. Yhdistettä käytetään erityisesti multippelin myelooman hoitoon ja sen teho on ollut hyvä erityisesti taudin uusiuduttua muiden hoitojen jälkeen. Sitä voidaan käyttää myös ensilinjan hoitona. Bortetsomibi soveltuu käytettäväksi yhdistelmälääkkeenä yhdessä esimerkiksi melfalaanin, doksorubisiinin ja deksametasonin kanssa. Bortetsomibia on myös tutkittu käytettäväksi elinsiirroissa vasta-aineiden aiheuttaman hyljinnän estämiseksi. Bortetsomibin haittavaikutuksena esiintyy neuropatiaa. Tämä ilmenee erityisesti jalkojen puutumisena ja pistelevänä kipuna. Haittavaikutus on yleensä lievä ja loppuu bortetsomibihoidon päätyttyä, mutta vakavimmissa tapauksissa hoito joudutaan keskeyttämään. Muita haittavaikutuksia ovat väsymys ja ruuansulatuskanavan oireet. ==Valmistus== Bortetsomibille on kehitetty suuren mittakaavan asymmetrinen synteesi. Synteesin lähtöaineena on isobutyyliboronihappo, joka reagoi ensimmäisessä vaiheessa (+)-pinaanidiolin kanssa muodostaen esterin. Tämän jälkeen tapahtuu Matteson-reaktio emäksisissä olosuhteissa dikloorimetaanin kanssa ja tämä vaihe on enantioselektiivinen. Seuraavat synteesin vaiheet ovat nukleofiilinen subtituutio ja peptidisidoksen muodostuminen. ==Lähteet== Luokka:Lääkkeet Luokka:WHO:n tärkeimmät lääkkeet
GP2 Espanjan Grand Prix 2006

GP2 Espanjan Grand Prix 2006 oli GP2-kauden 2006 neljäs osakilpailu, joka ajettiin 13.–14. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa. Lauantain kilpailun voittoon ajoi ART Grand Prix -tallin kuljettaja Alexandre Prémat. Sunnuntain kilpailun voitti iSport International -tallin Ernesto Viso. Luokka:GP2-kausi 2006 Luokka:GP2 Espanjan Grand Prix
FK Oleksandrija

FK Oleksandrija () on jalkapalloseura Oleksandrijan kaupungista. Seura pelaa Ukrainan korkeimmalla sarjatasolla Ukrainan jalkapalloliigassa. Euroopan sisäisissä turnauksissa Oleksandrija pelasi ensimmäisen kerran kauden 2016–2017 Eurooppa-liigassa. ==Lähteet== Luokka:Ukrainalaiset jalkapalloseurat Luokka:Vuonna 1948 perustetut urheiluseurat
Aki Sirkesalon diskografia

Tämä artikkeli sisältää Aki Sirkesalon diskografian. ==Albumit== ===Studioalbumit=== Nimi Julkaisutiedot Lista Kulta/Platinalevy Albumilista * Albumit - paitsi "Mielenrauhaa": * "Mielenrauhaa": Mielenrauhaa *Julkaistu: 1995 *Levy-yhtiö: Epic 5 Platinalevy Aika *Julkaistu: 1996 *Levy-yhtiö: Epic 3 Kultalevy Kissanelämää *Julkaistu: 1998 *Levy-yhtiö: Epic 5 Kultalevy Enkeleitä onko heitä *Julkaistu: 2001 *Levy-yhtiö: Epic 5 Kultalevy Sanasta miestä *Julkaistu: 2005 *Levy-yhtiö: Capitol Records 1 Platinalevy ===Kokoelmat=== Nimi Julkaisutiedot Lista Kulta/Platinalevy Albumilista Halutuimmat *Julkaistu: Syyskuu 2002 *Levy-yhtiö: Epic 9 Kultalevy 30 unohtumatonta laulua *Julkaistu: Lokakuu 2006 *Levy-yhtiö: Columbia/Sony BMG Music Entertainment 31 Collections *Julkaistu: Tammikuu 2009 *Levy-yhtiö: Sony Music — The Essential Aki Sirkesalo *Julkaistu: 27. huhtikuuta 2011 *Levy- yhtiö: Sony Music — 34 Unohtumatonta *Julkaistu: 24. toukokuuta 2013 *Levy- yhtiö: Epic/Sony Music — ==Singlet== Nimi Vuosi Listasijoitukset Levy Single- lista Lataus- lista 50 hittiä Radio- lista "Hikinen iltapäivä" 1994 — — 6 1 Mielenrauhaa "Mustankipee" 1994 — — 21 7 Mielenrauhaa "Naispaholainen" 1995 — — 1 1 Mielenrauhaa "Sä jaksat tanssii" 1995 — — 34 — Mielenrauhaa "Pelkää kuvitelmaa" 1995 9 — 3 2 Mielenrauhaa "Missä betoni kasvaa" 1996 — — 5 3 Aika "Seksuaalista häirintää" 1996 — — 1 2 Aika "Kiire" 1996 — — 19 10 Aika "Heitätkö avaimen" 1997 — — 28 — Aika "Äiti" 1998 — — 32 7 Kissanelämää "Punatukkainen" 1998 — — 6 2 Kissanelämää "Kissanainen" 1998 — — 2 2 Kissanelämää "Pikkuihminen" 1998 — — 47 — Kissanelämää "Mykkäkoulu" 1999 — — 34 20 Kissanelämää "Mä tuun kotiin" 1999 — — 31 17 Kissanelämää "Liisan koira" (Aki Sirkesalo ja Koiramiehet & Michael Monroe) 1999 — — — — The Essential Aki Sirkesalo "Helena" 2000 — — 25 2 Enkeleitä onko heitä "Enkeleitä onko heitä" 2001 — — 4 1 Enkeleitä onko heitä "Senat sakaisin" 2001 — — — — Enkeleitä onko heitä "Tule mun luo" 2001 — — 7 1 Enkeleitä onko heitä "Talismaani" 2001 — — — — Enkeleitä onko heitä "What a Wonderful World" (Aki Sirkesalo & Jyrki Niskanen) 2001 — — — — What a Wonderful World-single "Melkein onnellinen" 2002 — — 30 7 Halutuimmat "Toijalan takana" 2002 — — 4 3 Halutuimmat "Mysteriet (Mysteeri)" (Aki Sirkesalo & Lisa Nilsson) 2003 — 21 10 2 30 unohtumatonta laulua "Mullonikäväsua" 2004 — — 43 12 Sanasta miestä "Parempaa aikaa" 2005 — — 5 2 Sanasta miestä "Sanansa mittainen mies" 2005 — — 28 — Sanasta miestä ==Lähteet== ==Aiheesta muualla== * Aki Sirkesalon diskografia Discogs- sivustolla * * Sirkesalo, Aki
Vatialan koulu

Vatialan koulu on Vatialan kylässä, Kangasalla sijaitseva alakoulu. Koulussa opiskelee tällä hetkellä yhteensä noin 480 oppilasta. Opettajia on 32 ja koulunkäynninohjaajia 26, kaikkiaan aikuisia on yhteensä noin 73. == Historia == Ensimmäinen Vatialan koulun nimellä toiminut koulu aloitti toimintansa Marttilan ja Toosin vuokratiloissa vuonna 1908. Vuonna 1949 kuntakokouksessa päätettiin Vatialaan rakentaa uusi koulurakennus. Tontti löytyi Aune ja Eero Tervaksen mailta Lemettyyn johtavan tien varrelta. Rakennustyön teki Tähtinen & Sola Oy Tampereelta. Koulurakennuksen harjakaisia vietettiin helmikuussa 1953. Muutto uusiin tiloihin tapahtui 23. lokakuuta ja koulutyö aloitettiin kuuden opettajan voimin. Oppilaita oli tuolloin 130. Vihkiäisiä vietettiin helmikuussa 1954, jolloin koulunkäynti oli jo hyvässä vauhdissa. 1980-luvulla Vatialan koulun opettajien asuntola saneerattiin opetuskäyttöön ja opettajahuoneeksi. Koulun molemmissa päädyissä sijainneissa asuntoloissa oli asunut vuorollaan monia opettajia ja kunnan työntekijöitä ja heidän perheitään. Nykyään ne asuintilat on saneerattu esiopetuksen käyttöön. Vatialan koulun laajennusosa, joka on pääosassa tarkoitettu EHA-oppilaille, valmistui vuonna 2006. Vuonna 2013 koulu otti käyttöön parakit, sillä pääkouluun ei mahtunut enää enempää oppilaita. Oppilasmäärät kuitenkin kasvoivat edelleen ja vuonna 2014 koulun oli otettava käyttöönsä koulun pihalla sijainnut oravanpesän päiväkoti. Vuoden 2017 lopulla koulunkäynti oli siirrettävä kokonaan parakkeihin koulun vakavien sisäilmaongelmien ja käyttökiellon takia. Uusi koulurakennus valmistui toukokuussa vuonna 2020, ja otettiin käyttöön elokuussa vuonna 2020. == 11-vuotinen opetus == Vatialan koulussa annetaan yleisopetuksen lisäksi myös 11-vuotista opetusta. Koulussa toimii yksi toiminta-alueittain annettavan opetuksen T-11 luokka sekä kolme lievemmin kehitysvammaisille lapsille tarkoitettua E-11 luokkaa, joista vanhimmat eli E-11 (7-9) luokka opiskelevat Pitkäjärven koulun tiloissa. == Sijainti == Koulu sijaitsee aivan Tampereen rajan tuntumassa. Koulun pihasta on suora yhteys Pirkanmaan latu- ja retkeilyverkkoon sekä Tampereen joukkoliikenteeseen. Etäisyys Kangasalan keskustaan on n. 8 km ja Tampereen rautatieasemalle 13 km. == Aiheesta muualla == *Vatialan koulu / Luokat 0-9; Kangasala.fi Luokka:Kangasalan peruskoulut
Pieni-Onkamo

Pieni-Onkamo on Pohjois-Karjalassa Joensuussa, Rääkkylässä ja Tohmajärvellä sijaitseva järvi. == Maantietoa == Järven pinta-ala on 1 300 hehtaaria eli 13 km². Se on 6,0 kilometriä pitkä ja 4,8 kilometriä leveä. Sen erottaa etelässä Suuri-Onkamosta Pyhäselän ylittävä ja Kostamoon kulkeva harjujakso. Suuri Reposaari erottaa järvestä kaksi osaa, joista eteläpuoli muodostaa järvenselän. Järvi on luodattu ja siitä on julkaistu syvyyskartat. Sen tilavuus on 31 miljoonaa m³ eli 0,031 km³. Järven keskisyvyys on 2,5 metriä ja suurin syvyys on 7,4 metriä. Syvin kohta sijaitsee järvenselän lounaispuolella. Järvi on matala ja rantojen läheisyydessä on runsaasti kiviä. Järvellä on yli 60 saarta, jotka ovat pääasiassa pieniä ja luotomaisia saaria. Huomattavin saari on suuri Reposaari, joka on 1,4 kilometriä pitkä ja 800 metriä leveä. Sen pinta-ala on 60 hehtaaria. Suuri on myös 400 metriä pitkä Jussinsaari, joka on puoliksi suojelualuetta. Järven rantaviivan pituus on 48 kilometriä, josta osa on saarien rantoja. Rannat ovat metsämaata, jota katkaisee avosuot, soistuneet metsät ja paikoin peltomaan reunat. Järven näkyvyyttä rajoittavat suuresti Reposaari ja suuri Riihiniemi, jotka sijaitsevat vierekkäin. Rannassa ei ole kyliä ja kiinteä asutus on haja- asutusta. Rannoille on myös rakennettu vapaa-ajan asuntoja, joille johtaa tiet seututieltä 484 ja valtatieltä 6. Joensuun ja Rääkkylän välinen raja kulkee järven yli Rauanlahdesta Riihiniemen eteläpuolella järvenselälle, missä se haarautuu Tohmajärven suunnassa niin, että Ketvenenlahti jakautuu Rääkkylän ja Tohmajärven kesken ja Lahnalahti Tohmajären ja Joensuun kesken. == Vesistösuhteet == Järvi sijaitsee Vuoksen vesistössä (vesistöaluetunnus 04) Oriveden-Pyhäselän alueen (04.3) Onkamojärven valuma-alueella (04.37), jonka Nivanjoen–Pieni-Onkamon alueeseen (04.371) järvi kuuluu. Järven vedenpinnan korkeus on 77,0 metriä mpy. Valuma-alue saa pääosan vedestänsä Suuri- Onkamosta, pohjan lähteistä ja valuma-alueensa tuomasta valunnasta. Järveen laski aiemmin Lotokanjoki, mutta sen suunta on käännetty laskemaan suoraan Nivanjokeen. Nivanjoki laskee noin neljä kilometriä Pyhäselälle, joka on osa Saimaata. == Lähteet == == Aiheesta muualla == * Pro Onkamojärvet ry: Kotisivut , viitattu 18.7.2017 Luokka:Oriveden–Pyhäselän alue Luokka:Pyhäselän järvet Luokka:Rääkkylän järvet Luokka:Tohmajärven järvet
Taivaallisen rauhan portti

Taivaallisen rauhan portti () on rakennus joka sijaitsee Taivaallisen rauhan aukiolla, Pekingissä, Kiinassa. Portti on yksi Kiinan tärkeimmäistä symboleista. Rakennus valmistui Ming-dynastian aikana vuonna 1420. Mao Zedong julisti Kiinan kansantasavallan perustetuksi 1. lokakuuta 1949 portilla. == Galleria == Tiedosto:Peking (Beijing) ~ 1898..jpg|1898 Tiedosto:Chiang KaiShek Portrait Tiananmen Beijing.jpg|Tšiang Kai-šekin muotokuva portilla Tiedosto:Mao Proclaiming New China.JPG|Mao Zedong julistamassa kansantasavallan perustamista Tiedosto:Tiananmen Mao.jpg|Maon muotokuva portilla Tiedosto:FORBIDDEN CITY BEIJING CHINA OCT 2012 (8162336738).jpg|Yöllä Luokka:Taivaallisen rauhan aukio Luokka:Pekingin rakennukset ja rakennelmat Luokka:Pekingin nähtävyydet
Regensburger Domspatzen

Regensburger Domspatzen on Saksassa Regensburgissa toimiva poikakuoro ja perustettu vuonna 975.Minna Pye: Katolisen poikakuoron jäseniä hakattiin ja raiskattiin vuosikymmeniä. Yle uutiset 18.7.2017 Se on maailman vanhin poikakuoro. Kuoroa johtanut paavi Benedictuksen veli sulki silmänsä kuorossa harjoitetulle väkivallalle. Kuoron johtajat ja muut aikuiset raiskasivat ja pahoinpitelivät laulajia vuosikymmenet, kunnes asia paljastui julkisuuteen vuonna 2010. == Lähteet == Luokka:Poikakuorot Luokka:Regensburg
Isaac C. Kidd

Isaac Campbell Kidd (26. maaliskuuta 1884 – 7. joulukuuta 1941) oli Yhdysvaltain laivaston upseeri. Hän kuoli keisarillisen Japanin laivaston hyökkäyksessä Pearl Harborin laivastotukikohtaan Havaijilla. Kidd syntyi Clevelandissa Ohiossa. Hänen vanhempansa olivat Isaac ja Jemima Kidd. Hän valmistui Yhdysvaltain laivastoakatemiasta vuonna 1906 ja palveli useilla aluksilla, kunnes hänestä tuli vuonna 1925 taistelulaiva USS Utahin perämies. Vuonna 1936 hänestä tuli taistelulaiva USS Arizonan kapteeni, ja vuoteen 1941 mennessä hän oli noussut kontra-amiraaliksi. 7\. joulukuuta 1941 keisarillisen Japanin laivasto aloitti ilmahyökkäyksensä Pearl Harborin laivastotukikohtaan. Kidd oli 1. taistelulaivaviirikön komentaja ja johti taistelua lippulaivansa Arizonan komentosillalta, kunnes laivan makasiinit räjähtivät ja se sai osuman suoraan komentosillalle. Hänen ruumistaan ei ole löydetty. == Kunnianosoitukset == Kiddille myönnettiin toiminnastaan Pearl Harborin hyökkäyksessä Medal of Honor -kunniamerkki postuumisti vuonna 1942. Isaac C. Kiddin mukaan on nimetty kolme Yhdysvaltain laivaston hävittäjää, jotka ovat runkonumeroiltaan DD-661, DDG-993 ja DDG-100. Ensimmäisen luullaan usein virheellisesti olevan nimetty merirosvo William Kiddin mukaan. == Perhe == Kidd avioitui vuonna 1911 Inez Nellie Gillmoren kanssa. Pariskunnalle syntyi kaksi lasta, jotka olivat Nereide ja Isaac C. Jr. Jälkimmäinen palveli isänsä tavoin laivastossa nousten arvoasteikossa korkeimmillaan amiraaliksi. ==Lähteet== Luokka:Yhdysvaltain laivaston toisen maailmansodan amiraalit Luokka:Yhdysvaltalaiset ensimmäisen maailmansodan sotilaat Luokka:Yhdysvaltalaiset toisessa maailmansodassa kaatuneet Luokka:Vuonna 1884 syntyneet Luokka:Vuonna 1941 kuolleet
Riikka Ikäheimo

Riikka Ikäheimo (s. 1989) on suomalainen itseoppinut vaatesuunnittelija. Hän tuli tunnetuksi käsintehdyistä ja pitsisistä iltapuvuistaan. Nykyisin hän omistaa Riikka Couture -nimeä kantavan vaatemerkin. Suunnittelija ei koskaan päässyt opiskelemaan muotisuunnittelua missään alan oppilaitoksessa Suomessa ja päätyikin tästä syystä Pariisiin vuonna 2012.Vahva intuitio ohjaa vaatesuunnittelija Riikka Ikäheimoa – jakaa nyt viisi oppiaan unelmien toteuttamiseen Ranskassa asuessaan hän opetteli ompelemaan itse kotonaan ja taitojensa kehittyessä suunnittelija muutti takaisin Suomeen. Pian paluunsa jälkeen Ikäheimon pukuja nähtiinkin monilla tunnetuilla suomalaisilla ja suunnittelija alkoi saamaan nimeä nopeasti. Suunnittelijan ensimmäinen iltapukumallisto esiteltiin Pariisin muotiviikoilla lokakuussa 2018 ja se sai kansainvälistä huomiota. Muotisivusto Fashion Week Online nosti brändin yhdeksi Pariisin muotiviikkojen trendien suunnannäyttäjäksi, ja Vanity Fair julkaisi suunnittelijan luomuksia kolmessa numerossaan alkuvuonna 2019. Ikäheimo on tehnyt pukuja Britney Spearsille, Bebe Rexhalle sekä Minttu RäikköselleRiikka Ikäheimo tapasi Monacossa miljonäärin, joka paljasti salaisuutensa – nyt Riikka on vaatesuunnittelija, vaikka ei ole koskaan opiskellut alaa. Hänen pukujaan on nähty Amfar-gaaloissa, Cannesin elokuvajuhlilla ja Hollywood-elokuvissa. == Lähteet == Luokka:Suomalaiset muotisuunnittelijat Luokka:Elävät henkilöt Luokka:Vuonna 1989 syntyneet
Ogan momiče

Ogan momiče () bulgarialaisen pop-folk -laulaja Kamelijan ensimmäinen studioalbumi. Se julkaistiin vuonna 1998 levymerkillä Payner. == Kappaleet == # Ogan momiče # Živitat e hazart # Lyubovta ne e igra # Gryah li e tova # Nyama da te molya # Razberi me, mili # Idi si # Istinski maž # Nitšo ne e večno # Nežna žena # Ženski nomera # Samo tazi notš # Zatšo povyarvah == Aiheesta muualla == * Ogan momiče discogs.com -sivustolla Luokka:Kamelijan albumit Luokka:Vuoden 1998 esikoisalbumit
John John Florence

John John Florence (s. 18. lokakuuta 1992) on yhdysvaltalainen kaksinkertainen lainelautailun maailmanmestari. World Surf League Men's Championship Tour Rankings 2016John John Florence World Surf League 2017 == Lähteet == Luokka:Elävät henkilöt Luokka:Vuonna 1992 syntyneet Luokka:Yhdysvaltalaiset lainelautailijat
Isaac Kidd

Isaac Kidd voi viitata useaan henkilöön: *Isaac C. Kidd (1884–1941), yhdysvaltalainen kontra-amiraali *Isaac C. Kidd Jr. (1919–1999), yhdysvaltalainen amiraali
Nuits-Saint-Georges

Nuits-Saint-Georges on kunta itäisessä Ranskassa Côte-d'Orin departementissa Burgundi-Franche-Comtén alueella. Kunta kuuluu Burgundin tunnettuun Côte de Nuits´n viinialueeseen ja on Burgundin viinialueiden läpi kulkevan viinitien Route des Grands Crus´n varrella.Tour de France 2017 ==Nähtävyyksiä== Kunnan nähtävyyksiä on 1600-luvulla perustettu sairaala Hospices de Nuits-Saint- Georges. Sairaalassa on yhä aktiivista toimintaa, ja siellä on vuonna 1813 vuonna toimintansa aloittanut apteekki. Sairaalassa järjestetään vuosittain maaliskuun viimeisenä sunnuntaina viinihuutokauppa. Muita kunnan nähtävyyksiä ovat 1200-luvulta peräisin oleva Saint-Symphorien -kirkko ja 1600-luvulta oleva kellotapuli (Beffroi de Nuits-Saint Georges). ==Tunnettuja kuntalaisia== *François Thurot (1727–1760) kaappari *Félix Tisserand (1845–1896), astronomi Tiedosto:Nuits-Saint-Georges Monument en l'honneur de Félix Tisserand (C).jpg|Félix Tisserandin muistomerkki Tiedosto:Hospices_Nuits-St-Georges_001.jpg|Hospices de Nuits-Saint-Georges Tiedosto:St_Symphorien_Nuits-St-Georges.jpg|Saint-Symphorien -kirkko Tiedosto:Beffroi_de_Nuits_saint_Georges.jpg|Kellotapuli ==Lähteet== ==Aiheesta muualla== Luokka:Côte-d’Orin kunnat
Karl Dröse

Karl Dröse (27. joulukuuta 1913 Frankfurt am Main – 16. syyskuuta 1996 Frankfurt am Main) oli saksalainen maahockeypelaaja ja olympiamitalisti. Dröse pelasi Saksan miesten maajoukkueessa vuosina 1936–1942 yhteensä 13 ottelua.Nationalspieler: Herren bremenhockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. Dröse oli sukua maahockeyn olympiavoittaja Horst Dröselle. == Lähteet == * Karl Dröse Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1913 syntyneet Luokka:Vuonna 1996 kuolleet
Alfred Gerdes

Alfred ”Fredy” Gerdes (24. lokakuuta 1916 Berliini – 10. joulukuuta 1962) oli saksalainen maahockeypelaaja ja olympiamitalisti. Gerdes pelasi Saksan miesten maajoukkueessa vuosina 1934–1941 yhteensä 27 ottelua.Nationalspieler: Herren bremenhockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua.Olympics at Sports- Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Fredy Gerdes Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1916 syntyneet Luokka:Vuonna 1962 kuolleet
Werner Hamel

Werner Hans Fritz Hamel (9. helmikuuta 1911 Berliini – 25. heinäkuuta 1987 Hampuri) oli saksalainen maahockeypelaaja ja olympiamitalisti. Hamel pelasi Saksan miesten maajoukkueessa vuosina 1932–1937 yhteensä 12 ottelua.Nationalspieler: Herren bremenhockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kaksi ottelua ja teki yhden maalin.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Werner Hamel Bio, Stats, and Results Olympics at Sports- Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1911 syntyneet Luokka:Vuonna 1987 kuolleet
Lukas Rupp

Lukas Rupp (s. 8. tammikuuta 1991 Heidelberg, Saksa) on saksalainen jalkapalloilija. Pelipaikaltaan hän on keskikenttäpelaaja. Rupp edusti viimeksi englantilaisseura Norwich Cityä. Rupp on pelannut yhteensä 137 Bundesliigan ottelua edustaen Borussia Mönchengladbachia, SC Paderborn 07:ää, VfB Stuttgartia ja TSG 1899 Hoffenheimia. Hän on tehnyt Bundesliigassa 14 maalia. Tammikuussa 2020 hän siirtyi englantilaisseura Norwich Cityyn. Hän pelasi kaudella 2019–2020 Valioliigassa 12 ottelua, seuraavalla kaudella mestaruussarjassa 23 ottelua ja kolmannella Norwichin-kaudellaan Valioliigassa 19 ottelua. Hän ei tehnyt Norwichin sarjaotteluissa yhtään maalia mutta kaudella 2021–2022 hän teki maalin liigacupissa Bournemouthia ja FA Cupissa Liverpoolia vastaan. == Tilastot == Päivitetty 30. kesäkuuta 2019. Kausi Seura Sarja O M 2008–2009 Karlsruher SC II Regionalliga 4 1 2009–2010 Karlsruher SC 2. Bundesliiga 2 0 Karlsruher SC II Regionalliga 17 4 2010–2011 Karlsruher SC 2. Bundesliiga 24 3 Karlsruher SC II Regionalliga 3 2 2011–2012 Borussia Mönchengladbach Bundesliiga 3 0 Borussia Mönchengladbach II Regionalliga 7 2 SC Paderborn 07 2. Bundesliiga 15 2 2012–2013 Borussia Mönchengladbach Bundesliiga 21 0 Borussia Mönchengladbach II Regionalliga 3 0 2013–2014 Borussia Mönchengladbach Bundesliiga 10 0 Borussia Mönchengladbach II Regionalliga 4 1 2014–2015 SC Paderborn 07 Bundesliiga 31 4 2015–2016 VfB Stuttgart Bundesliiga 29 5 2016–2017 TSG 1899 Hoffenheim Bundesliiga 14 2 TSG 1899 Hoffenheim II Regionalliga 1 1 2017–2018 TSG 1899 Hoffenheim Bundesliiga 21 3 2018–2019 TSG 1899 Hoffenheim Bundesliiga 1 0 TSG 1899 Hoffenheim II Regionalliga 3 0 Yhteensä 213 30 == Lähteet == Luokka:Saksalaiset jalkapalloilijat Luokka:Vuonna 1991 syntyneet Luokka:Elävät henkilöt
Ludwig Beisiegel

Ludwig Beisiegel (21. maaliskuuta 1912 – 21. lokakuuta 1999) oli saksalainen maahockeypelaaja ja olympiamitalisti. Beisiegel pelasi Saksan miesten maajoukkueessa vuosina 1935–1938 yhteensä kolme ottelua.Nationalspieler: Herren bremenhockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhden ottelun ja teki kaksi maalia.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Ludwig Beisiegel Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1912 syntyneet Luokka:Vuonna 1999 kuolleet
Erich Zander

Bruno Erich Zander (11. huhtikuuta 1905 Cassel – 15. huhtikuuta 1991 Eutin) oli saksalainen maahockeypelaaja ja olympiamitalisti. Zander pelasi Saksan miesten maajoukkueessa vuosina 1927–1936 yhteensä 33 ottelua.Nationalspieler: Herren bremenhockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua, ja olympiapronssijoukkueeseen Amsterdamissa 1928, missä hän pelasi neljässä ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Erich Zander Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1905 syntyneet Luokka:Vuonna 1991 kuolleet
Harald Huffmann

Harald Huffmann (3. kesäkuuta 1908 Essen – 20. joulukuuta 1992 Essen) oli saksalainen maahockeypelaaja ja olympiamitalisti. Huffmann pelasi Saksan miesten maajoukkueessa vuosina 1933–1942 yhteensä 25 ottelua.Nationalspieler: Herren bremenhockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Harald Huffmann Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1908 syntyneet Luokka:Vuonna 1992 kuolleet
Ramona Karlsson

Ramona Karlsson (s. 8. tammikuuta 1981 Nossebro) on ruotsalainen rallikuljettaja, joka on myös kilpaillut rallicrossissa FIA World Rallycross Championship -sarjassa. Karlsson oli ensimmäinen nainen rallicrossin MM- sarjassa. Karlsson oli ensimmäinen ruotsalaisnainen PWRC-sarjassa. Rallissa Karlssonin kartanlukijana on toiminut Miriam Walfridsson. == Lähteet == == Aiheesta muualla == Luokka:Ruotsalaiset ralliautoilijat Luokka:Vuonna 1981 syntyneet Luokka:Elävät henkilöt
Mena Massoud

Mena Massoud (s. 17. syyskuuta 1991 Egypti) on egyptiläis-kanadalainen näyttelijä. Hänet tunnetaan muun muassa nimiosasta Disneyn musikaalielokuvassa Aladdin (2019), joka perustuu vuoden 1992 samannimiseen animaatioelokuvaan. Hän on näytellyt televisiosarjoissa Open Heart (2015) ja Jack Ryan (2018–). == Lähteet == == Aiheesta muualla == * Luokka:Egyptiläiset näyttelijät Luokka:Kanadalaiset näyttelijät Luokka:Vuonna 1992 syntyneet Luokka:Elävät henkilöt
Etelä-Sardinian maakunta

Etelä-Sardinian maakunta (, ) on yksi Italian maakunnista. Se sijaitsee Italiaan kuuluvan autonomisen Sardinian alueen ja Sardinian saaren eteläosassa. Etelä-Sardinian maakunnan pinta-ala on 6 530 km² ja asukasluku noin 350 000\. Maakunta muodostuu 107 kunnasta, ja sen pääkaupunki on Carbonia. Etelä-Sardinian maakunta perustettiin 4. helmikuuta 2016. Maakunta muodostettiin Carbonia-Iglesiasin ja Medio Campidanon maakunnista sekä muutamista Cagliarin, Oristanon ja Ogliastran maakuntien kunnista. == Suurimmat kunnat == Etelä-Sardinian maakunnan väekkäimmät kunnat ovat (vakituiset asukkaat 1.1.2017): *Carbonia 28 564 *Iglesias 26 988 *Villacidro 14 040 *Guspini 11 844 *Sant’Antioco 11 252. == Lähteet == == Aiheesta muualla == *
Leo Halla

Leo Halla (2. joulukuuta 1909 Pielisjärvi – 19. maaliskuuta 1986) oli suomalainen päätoimittaja.Ahveniston hautausmaan virtuaalipolku : Halla, Leo Halla oli Hämeenlinnassa ilmestyvän Hämeen Sanomat-lehden päätoimittajana 1951–1974. Hänen päätoimittajakaudellaan lehti alkoi ilmestyi seitsemän kertaa viikossa ja siitä tuli eteläisen Hämeen johtava sanomalehti. Halla oli Hämeenlinnan kaupunginvaltuuston jäsenenä 1961–1964 ja hän toimi Hämeenlinnan kulttuurilautakunnan puheenjohtajana. Leo Halla on haudattu Ahveniston hautausmaalle Hämeenlinnaan. == Teoksia == * Hämeen Sanomat 1879-1978. Hämeen Sanomat, Hämeenlinna 1978 * Kokoomuksen Etelä-Hämeen piiri 1920-1980 : Etelä- Hämeen kansallisliiton syntyvaiheet 1918-1920. Etelä-Hämeen kansallisliitto 1920-1967. Etelä-Hämeen kokoomus 1968-1980 ; kirj. Jaakko Korjus, Leo Halla. Etelä-Hämeen kokoomus, Hämeenlinna 1980 == Lähteet == Luokka:Suomalaiset päätoimittajat Luokka:Hämeenlinnan kaupunginvaltuutetut Luokka:Vuonna 1909 syntyneet Luokka:Vuonna 1986 kuolleet
Kusti Kaukovaara

Kustaa (Kusti) Kaukovaara, sukunimi alk. Ellman (12. tammikuuta 1892 Hämeenlinna – 1961) oli suomalainen päätoimittaja.Ahveniston hautausmaan virtuaalipolku : Kaukovaara, Kustaa (Kusti) Kaukovaara aloitti työuransa latojana ja siirtyi sitten vähitellen toimittajaksi. Hän oli Hämeenlinnassa ilmestyneen Hämeen Kansa-lehden päätoimittajana 1920–1929 ja 1933–1936. Kaukovaara oli välillä toimittajana Tampereella ja Pohjolan Työ-lehden päätoimittajana Oulussa 1938–1942 kunnes palasi Hämeenlinnaan vuonna 1945. Hän toimi viimeksi ennen eläkkeelle jäämistään Kansaneläkelaitoksen piiriasiamiehenä. Kaukovaara oli Hämeenlinnan kaupunginvaltuuston jäsenenä 1920–1936 ja kaupunginhallituksen jäsenenä 1930–1937. Hän osallistui myös Hämeenlinnan työväenyhdistyksen toimintaan keskittyen erityisesti nuorisotoimintaan. Kusti Kaukovaara on haudattu Ahveniston hautausmaalle Hämeenlinnaan. == Teoksia == * Hämeenlinnan työväennäyttämö 25 vuotta taipaleella. Hämeenlinnan työväennäyttämö, Hämeenlinna 1928 * Osuusliike Häme r.l. 10 vuotta 1927-1936. Osuusliike Häme, Hämeenlinna 1937 * Hämeenlinnan kirjatyöntekijäin yhdistys 1899-1949 : 50-vuotishistoriikki. Hämeenlinnan kirjatyöntekijäin yhdistys, Hämeenlinna 1949 * Ammatillisista järjestötoimintaa : Hämeenlinnan ammatillinen paikallisjärjestö 1935-1955. Hämeenlinnan ammatillinen paikallisjärjestö, Hämeenlinna 1956 * Hämeenlinnan kirjatyöntekijäin yhdistys 1950-1959 : lisäys 50-vuotisjuhlahistoriikkiin 10-vuotistaipaleelta. Hämeenlinnan kirjatyöntekijäin yhdistys, Hämeenlinna 1959 == Lähteet == Luokka:Suomalaiset päätoimittajat Luokka:Hämeenlinnan kaupunginvaltuutetut Luokka:Vuonna 1892 syntyneet Luokka:Vuonna 1961 kuolleet
Luettelo Kosovon diplomaattisista edustustoista

Tämä on luettelo Kosovon diplomaattisista lähetystöistä. ==Yleistä== Kosovon tasavalta ylläpitää 25 suurlähetystöä ulkomailla. Kosovon itsenäisyysjulistuksen jälkeen sen on tunnustanut 111 YK:n jäsenvaltiota sekä Kiinan tasavalta (Taiwan), Maltan ritarikunta, Cookinsaaret ja Niue. thumb|upright=1.5|Diplomatic missions of Kosovo ==Afrikka== thumb|Kosovon suurlähetystö Haagissa thumb|Kosovon suurlähetystö Prahassa * **Kairo (Yhteystoimisto) * **Dakar (Suurlähetystö)https://twitter.com/MFAKOSOVO/status/876911694282461185 ==Amerikka== * **Ottawa (Suurlähetystö) * **Panamá (Suurlähetystö) Misionet Diplomatike të Kosovës, 2013-12-28 * **Washington (Suurlähetystö) **New York (Pääkonsulaatti) **Des Moines (Konsulaatti) ==Aasia== * **Tokio (Suurlähetystö) * **Riad (Suurlähetystö) * **Ankara (Suurlähetystö) **Istanbul (Pääkonsulaatti) ==Eurooppa== * **Tirana (Suurlähetystö) * **Wien (Suurlähetystö) * **Bryssel (Suurlähetystö) * **Sofia (Suurlähetystö) * **Zagreb (Suurlähetystö) * **Praha (Suurlähetystö) * **Pariisi (Suurlähetystö) **Strasbourg (Pääkonsulaatti) * **Berliini (Suurlähetystö) **München (Pääkonsulaatti) **Frankfurt (Konsulaatti) **Stuttgart (Konsulaati) * **Budapest (Suurlähetystö) * **Rooma (Suurlähetystö) **Milano (Pääkonsulaatti) **Bari (Konsulaatin toimipiste) * **Skopje (Suurlähetystö) * ** Podgorica (Suurlähetystö) * **Haag (Suurlähetystö) * ** Belgrad (Yhteystoimisto) * **Ljubljana (Suurlähetystö) * **Tukholma (Suurlähetystö) * **Bern (Suurlähetystö) **Geneve (PääKonsulaatti) **Zürich (Konsulaatti) * **Lontoo (Suurlähetystö) ==Oseania== * **Canberra (Suurlähetystö)Flamuri i Kosovës shpaloset në Canberra, Ministry of Foreign Affairs of the Republic of Kosovo, 2013-02-15 (in Albanian) ==Tulevat suurlähetystöt== * ** Bangkok (Suurlähetystö) (avataan) * ** Abu Dhabi (Suurlähetystö) (avataan) ==Akkreditoitut suurlähetystöt== * (Pariisi) * (Canberra) * (Berliini) * (Bryssel) * (Tukholma) * (Tukholma) * (Lontoo) * (Ankara) * (Tukholma) * (Bern) * (Tukholma) * (Bryssel) * (Riad) * (Rooma) * (Pariisi) * (Canberra) * (Tukholma) * (Ankara) * (Pariisi) * (Riad) * (Rooma) ==Lähteet== Diplomaattiset edustustot Kosovo
Nadiem Amiri

Nadiem Amiri (s. 27. lokakuuta 1996 Ludwigshafen am Rhein, Saksa) on saksalainen jalkapalloilija. Pelipaikaltaan hän on hyökkäävä keskikenttäpelaaja. Amiri edustaa Bundesliigassa pelaavaa 1. FSV Mainz 05:tä. Amiri nousi TSG 1899 Hoffenheimin edustusjoukkueeseen kesällä 2014. Hän oli siirtynyt seuraan SV Waldhof Mannheimista kesällä 2012. Ensimmäisen Bundesliigan ottelunsa Amiri pelasi 7. helmikuuta 2015, kun TSG 1899 Hoffenheim hävisi vieraissa 0–3 VfL Wolfsburgille. Hän pelasi Hoffenheimissa viiden kauden aikana 106 bundesliigaottelua, ja teki niissä 11 maalia ja antoi 13 maalisyöttöä. Mestarien liigassa hän pelasi yhden ottelun. Eurooppa- liigassa hän pelasi kolme ottelua ja teki yhden maalin. Amiri siirtyi Bayer Leverkuseniin yhdeksän miljoonan euron siirtosummalla kesällä 2019. Kevätkaudella 2022 hän pelasi lainasopimuksella Genoassa 13 ottelua Serie A:ssa. Leverkusenissa hän on vuodenvaihteeseen 2023–2024 mennessä pelannut Bundesliigassa 104 ottelua, joissa hän on tehnyt kahdeksan maalia ja antanut 12 maalisyöttöä. Mestarien liigassa hän on pelannut yhdeksän ottelua. Eurooppa-liigassa pelaamissaan 22 ottelussa hän on tehnyt kaksi ja syöttänyt neljä maalia. Amiri oli mukana alle 21-vuotiaiden EM-kultaa voittaneessa Saksan maajoukkueessa Puolassa 2017. Vuonna 2019 hän saavutti samassa ikäluokassa EM-hopeaa ja teki turnauksen välierässä kaksi maalia sekä loppuottelussa yhden. Saksan A-majoukkueessa Amiri pelasi ensimmäisen kerran loka-marraskuussa 2019 ystävyysottelussa Argentiinaa sekä EM- karsintaotteluissa Viroa ja Pohjois-Irlantia vastaan. Hän on pelannut kaikkiaan viisi maaottelua, joista viimeisimmän marraskuussa 2020. == Tilastot == Päivitetty 4. tammikuuta 2024. Kausi Seura Sarja O M 2014–2015 TSG 1899 Hoffenheim Bundesliiga 7 0 TSG 1899 Hoffenheim II Regionalliga 13 2 2015–2016 TSG 1899 Hoffenheim Bundesliiga 25 4 TSG 1899 Hoffenheim II Regionalliga 7 2 2016–2017 TSG 1899 Hoffenheim Bundesliiga 33 2 TSG 1899 Hoffenheim II Regionalliga 1 0 2017–2018 TSG 1899 Hoffenheim Bundesliiga 28 2 2018–2019 TSG 1899 Hoffenheim Bundesliiga 13 3 TSG 1899 Hoffenheim II Regionalliga 1 0 2019–2020 Bayer 04 Leverkusen Bundesliiga 30 1 2020–2021 Bayer 04 Leverkusen Bundesliiga 29 2 2021–2022 Bayer 04 Leverkusen Bundesliiga 13 1 2021–2022 Genoa CFC Serie A 13 0 2022–2023 Bayer 04 Leverkusen Bundesliiga 25 4 2023–2024 Bayer 04 Leverkusen Bundesliiga 7 0 Yhteensä 245 23 == Lähteet == == Aiheesta muualla == Luokka:Saksalaiset jalkapalloilijat Luokka:Vuonna 1996 syntyneet Luokka:Elävät henkilöt
CS Universitatea Craiova

Universitatea Craiova (usein U Craiova) on jalkapalloseura Craiovan kaupungista Romaniassa. Seura pelaa Romanian korkeimmalla sarjatasolla Liga I:ssa. Universitatea Craiova on voittanut Romanian mestaruuden neljästi: 1973–1974, 1979–1980, 1980–1981 ja 1990–1991. Seura on perustettu ensimmäisen kerran 1948 Craiovan yliopiston opiskelijoiden ja opettajien toimesta, jolloin seuran toimintaan kuului jalkapallon lisäksi muitakin lajeja. Seura perustettiin uudestaan vuonna 2013, kun se oli lakkautettu vuonna 1994. ==Lähteet== Luokka:Romanialaiset jalkapalloseurat Luokka:Vuonna 1948 perustetut urheiluseurat
Erkki Mikkola (taidemaalari)

Erkki Ensio Mikkola (1920 Enso – 2. lokakuuta 1988) oli suomalainen taidemaalari. Mikkola asui sotavuosien jälkeen Hämeenlinnassa ja toimi kultaajana ja kehystäjänä. Hänen taulujaan oli ensimmäisen kerran näytteillä Hämeenlinnassa 1949. Mikkolan maalauksia oli esillä myös ulkomaisissa taidenäyttelyissä. Hän sai valtion taiteilijaeläkkeen. Ahveniston hautausmaan virtuaalipolku: Mikkola, ErkkiTaidemaalari Erkki Mikkola (1920 - 1988) Kuvataiteilijamatrikkeli : Erkki Mikkola Mikkolan teoksia on muun muassa Hämeenlinnan taidemuseon sekä valtion ja Helsingin, Valkeakosken ja Hämeenlinnan kaupunkien kokoelmissa. == Teoksia == * Seppä : maalaus. Etelä- Hämeen keskusammattikoulu 1957 * Myllymäki : seinämaalaus. Hämeenlinnan teknillinen koulu 1974 == Lähteet == == Aiheesta muualla == * Suomalaisen kuvataiteen bibliografia : Erkki Mikkola Luokka:Suomalaiset taidemaalarit Luokka:Vuonna 1920 syntyneet Luokka:Vuonna 1988 kuolleet
Organopalladiumyhdisteet

Organopalladiumyhdisteet ovat organometalliyhdisteitä, joissa on kovalenttinen sidos palladiumin ja hiilen välillä. Organopalladiumyhdisteet ovat tärkeitä katalyytteinä ja niitä esiintyy välivaiheina useissa orgaanisen kemian reaktioissa. ==Ominaisuudet ja valmistus== Palladium esiintyy organometalliyhdisteissään hapetusluvuilla 0, +II tai +IV. Näistä tyypillisin on +II. Yksinkertaiset alkyyli- tai aryylipalladiumyhdisteet ovat suhteellisen epästabiileja ja reaktiivisia. Erityisesti palladiumin ollessa hapetusluvulla +IV on sen organometalliyhdisteille tyypillinen reaktio pelkistävä eliminaatio. Nämä yhdisteet ovat hieman stabiilimpia silloin kuin niiden lisäksi ligandina yhdisteessä on myös jokin kelatoiva ligandi esimerkiksi 2,2′-bipyridiini. Alkyyli- tai aryylipalladiumyhdisteitä voidaan valmistaa transmetallaatioreaktioilla esimerkiksi Grignard-reagensseista, palladiumkompleksien ja organohalogeenien välisillä reaktioilla ja nukleofiilien reagoidessa alkeenien ja palladiumin muodostamiin yhdisteisiin.Christen M. Giandomenico: Platinum-Group Metals, Compounds, Kirk- Othmer Encyclopedia of Chemical Technology, John Wiley & Sons, New York, 2000. Viitattu 19.7.2017. Organometalliyhdisteet, joissa palladium on sitoutuneena alkeeneihin tai dieeneihin ovat alkyylipalladiumyhdisteitä stabiilimpia ja niitä tunnetaan useita. Näissä yhdisteissä palladium on hapetusluvulla +II. Palladiumin ja alkeenien muodostamat organometalliyhdisteet ovat hyvin yleisiä katalyyttejä ja välituotteita orgaanisen kemian synteeseissä. Alkeenin koordinoituminen palladiumiin tekee siitä poikkeuksellisen elektrofiilisen ja nämä yhdisteet reagoivat nukleofiilien kanssa ja ne voidaan esimerkiksi alkyloida. Näitä yhdisteitä esiintyy muun muassa välituotteina Heck- reaktioissa. Ne voidaan myös hapettaa suhteellisen helposti. Esimerkiksi Wacker-prosessissa alkenyylipalladiumyhdisteet hapetetaan aldehydeiksi. ==Lähteet== Luokka:Organometalliyhdisteet Luokka:Palladiumyhdisteet
Jannik Huth

Jannik Huth (s. 15. huhtikuuta 1994 Bad Kreuznach, Saksa) on saksalainen jalkapalloilija. Pelipaikaltaan hän on maalivahti. Huth edustaa Bundesliigassa pelaavaa Paderbornia. Huth siirtyi Hassia Bingenistä vuonna 2007 1. FSV Mainz 05:een, jossa hän nousi edustusjoukkueeseen kesällä 2015. Bundesliigassa Huth pelasi ensimmäisen ottelunsa 8. huhtikuuta 2017, kun 1. FSV Mainz 05 hävisi vieraissa SC Freiburgille 0–1. Kevätkauden 2018 hän pelasi lainalla alankomaalaisessa Sparta Rotterdamissa. Hän pelasi Eredivisiessa 14 ottelua. Kesällä 2019 hän siirtyi Bundesliigaan nousseeseen Paderborniin, jossa hän pelasi joukkueensa kuusi ensimmäistä liigaottelua mutta jäi sitten kokonaan varamaalivahdiksi. Huth oli mukana hopealle sijoittuneessa Saksan maajoukkueessa Rio de Janeiron olympialaisissa 2016 mutta jäi turnauksessa vaihtopelaajaksi. == Tilastot == Päivitetty 29. kesäkuuta 2020. Kausi Seura Sarja O M 2013–2014 1. FSV Mainz 05 II Regionalliga 1 0 2014–2015 1. FSV Mainz 05 II 3. Liga 15 0 2015–2016 1. FSV Mainz 05 Bundesliiga 0 0 1\. FSV Mainz 05 II 3. Liga 31 0 2016–2017 1. FSV Mainz 05 Bundesliiga 7 0 1\. FSV Mainz 05 II 3. Liga 2 0 2017–2018 1. FSV Mainz 05 Bundesliiga 0 0 Sparta Rotterdam Eredivisie 14 0 2018–2019 1. FSV Mainz 05 Bundesliiga 0 0 2019–2020 SC Paderborn 07 Bundesliiga 6 0 Yhteensä 76 0 == Lähteet == Luokka:Saksalaiset jalkapallomaalivahdit Luokka:Saksalaiset olympiamitalistit Luokka:Vuonna 1994 syntyneet Luokka:Elävät henkilöt
Dole

Dole on kunta itäisessä Ranskassa Juran departementissa Burgundi-Franche- Comtén alueella. ==Nähtävyyksiä== Kunnan nähtävyyksiä on Louis Pasteurin syntymäkoti, missä voi tutustua tunnetun tutkijan elämään ja työhön. Kollegiaalinen kirkko Collégiale Notre-Dame de Dole on peräisin 1500-luvulta. Se on arkkitehtuuriltaan sekoitus gotiikkaa ja renessanssia. Kirkon kellotorniin on 255 porrasta ja sinne on mahdollista kiivetä kesäisin. 1600-luvulta peräisin oleva entinen sairaala Hôtel-Dieu de Dole on nykyään kaupungin virastotalo ja kirjasto.Tour de France 2017 Tiedosto:Dole_- _Maison_Pasteur.jpg|Louis Pasteurin syntymäkoti Tiedosto:Dole_011.jpg|Collégiale Notre-Dame de Dole Tiedosto:Dole_-_Hôtel- Dieu_07.jpg|Hôtel-Dieu de Dole ==Tunnettuja kuntalaisia== *Louis Pasteur, kemisti ja mikrobiologi *Hubert-Félix Thiéfaine, laulaja ==Lähteet== ==Aiheesta muualla== Luokka:Juran kunnat
Kaikkien pyhien kirkko (Wittenberg)

Kaikkien pyhien kirkko, (kutsutaan "Linnankirkko") on Wittenbergissä sijaitseva kirkko, jonka oveen vuonna 1517 Martti Luther naulasi 95 teesiä. Kirkko on Unescon Maailmanperintökohde. Kirkkossa on Lutherin ja Philipp Melanchthonin hautapaikat. Tornin yläosassa näkyvä teksti on virrestä Jumala ompi linnamme (). == Lähteet == == Aiheesta muualla == Luokka:Saksi-Anhaltin kirkot Luokka:Wittenberg Luokka:Martti Luther kulttuurissa
Arka Gdynia

Morski Związkowy Klub Sportowy Arka Gdynia eli usein lyhyemmin Arka Gdynia on jalkapalloseura Gdynian kaupungista Puolasta. Arka Gdynia pelaa Puolan toiseksi korkeimmalla sarjatasolla Fortuna I ligassa. Seura on perustettu vuonna 1929 nimellä Klub Sportowy Gdynia. Seuralla on kaksi Puolan Cupin mestaruutta (1979 ja 2017). Arka Gdynia on osallistunut myös UEFA:n vuosittain pitämään Eurooppa-liigaan. Arka Gdynia on myös varsin tunnettu väkivaltaisistaan ultrafaneistaan ja on samalla eräs Puolan kannatetuimpia jalkapalloseuroja. Suurinta Arkan kannatus on Pommerin alueella Puolassa. Arka Gdynian päävastus on Ekstaklasassa pelaava Lechia Gdańsk. == Saavutuksia == *Puolan cup: (2) 1979, 2016–17. *Puolan supercup: (2) 2017, 2018. ==Lähteet== == Aiheesta muualla == * Virallinen sivu * Arka Gdynia (90minut.pl) Luokka:Puolalaiset jalkapalloseurat Luokka:Pommerin voivodikunta
11 foot 8 Bridge

11 foot 8 Bridge on ylikulkusilta, joka sijaitsee Yhdysvalloissa Pohjois- Carolinan Durhamissa. Silta on herättänyt huomiota tiedotusvälineissä, koska siltaan törmääminen on yleistä. Kun korkea ajoneuvo, kuten kuorma-auto ja asuntoauto, törmää poikkeuksellisen matalaan ylikulkusiltaan, ilmastointilaite tai ajoneuvon katto vahingoittuu. Törmäyksistä on levinnyt internetiin paljon videoleikkeitä. Silta valmistui vuonna 1940, ja oli vain 3,56 metriä korkea. Vuonna 2019 sitä korotettiin 8 tuumalla, joka on noin 20 senttimetriä 3,76 metriin. Samalla myös siltaa turvaava I-palkki vaihdettiin. Siltaa ei voi korottaa enempää, koska myös läheistä tasoristeystä olisi nostettava. Myöskään katua ei voi laskea, koska suuri viemäriverkosto kulkee vain 1,2 metriä sen alapuolella. Lukuisista varoitusmerkeistä ja -laitteista huolimatta siltaan törmäsi kuorma-auto keskimäärin kerran kuukaudessa ennen korotusta; korotuksen jälkeen törmäykset ovat harventuneet. Läheisessä toimistossa työskentelevä Jürgen Henn on asentanut videokameran tallentamaan törmäyksiä. Huhtikuusta 2008 lähtien hän on kuvannut toista sataa törmäystä ja ladannut ne YouTubeen. ==Lähteet== == Aiheesta muualla == * Luokka:Palkkisillat
Kaukovaara

Kaukovaara voi tarkoittaa: * Kusti Kaukovaara (ent. Ellman, 1892–1961), päätoimittaja. ; Kuvitteellisia Kaukovaaroja * Kari Kaukovaara, Juha Hyppösen näyttelemä hahmo tv-sarjassa Metsolat *Panu Kaukovaara, lentäjä tv-sarjassa Salatut elämät * Iiris Kaukovaara, edellisen vaimo * Edellisten lapset: ** Sampo Kaukovaara ** Aino Kaukovaara ** Otto Kaukovaara.
GP2 Unkarin Grand Prix 2008

GP2 Unkarin Grand Prix 2008 oli GP2-kauden 2008 seitsemäs osakilpailu, joka ajettiin 2.–3. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa. Lauantain kilpailun voittoon ajoi Barwa ITL Campos Team -tallin kuljettaja Lucas di Grassi. Sunnuntain kilpailun voitti Arden International -tallin Sébastien Buemi. Luokka:GP2-kausi 2008 Luokka:GP2 Unkarin Grand Prix
Yhdysvaltain presidentinvaalit 1788–1789

Yhdysvaltain presidentinvaalit 1788–1789 olivat ensimmäiset Yhdysvaltain presidentinvaalit, jotka pidettiin 15. joulukuuta 1788 – 10. tammikuuta 1789. George Washington valittiin yksimielisesti presidentiksi ja John Adamsista tuli varapresidentti. Vaalit suoritettiin aiemmin vuonna 1788 ratifioidun uuden perustuslain mukaisesti. Valitsijamiehiä oli 69, yhteensä kymmenestä osavaltiosta, ja jokaisella valitsijamiehellä oli kaksi ääntä. Kaikki valitsijamiehet antoivat yhden äänistään Washingtonille, josta näin tuli presidentti, ja toiseksi eniten ääniä (34) saaneesta John Adamsista tuli varapresidentti. Muita ehdokkaita olivat muun muassa John Jay (9), Robert Harrison (6), John Rutledge (6), John Hancock (4) ja George Clinton (3). Lisäksi viisi ehdokasta saivat kukin yhden tai kaksi ääntä. == Lähteet == Luokka:1788 Luokka:1789 Presidentinvaalit 1788–1799
Mont-sous-Vaudrey

Mont-sous-Vaudrey on kunta itäisessä Ranskassa Juran departementissa Burgundi- Franche-Comtén alueella. Kunta on Ranskan presidenttinä vuosina 1879-1887 toimineen Jules Grévyn syntämäpaikka, ja tänne hänet on myös haudattu. Tour de France 2017 Tiedosto:Buste_de_Jules_Grévy_à_Mont-sous-Vaudrey.JPG|Jules Grévym rintakuva ==Lähteet== ==Aiheesta muualla== Luokka:Juran kunnat